ธุรกิจอุตสาหกรรมก่อสร้าง มีบทบาทสำคัญกับการเจริญเติบโตของเศรษฐกิจในปัจจุบัน
แม้ว่าเศรษฐกิจมีแนวโน้มเริ่มกระเตื่องขึ้น แต่บริษัทฯก็ยังคงอยู่ในภาวะชลอตัว เพราะบริษัทฯ
อยู่ในแผนฟื้นฟูกิจการ โดยมีผู้บริหารแผน เป็นผู้ดูแล

ธุรกิจรับเหมาก่อสร้างเป็นธุรกิจที่มีความจำเป็นที่จะต้องใช้เงินหมุนเวียนสูง (Cashflow
Business)
ดังนั้นจึงมีความจำเป็นต้องกู้เงินจากสถาบันการเงินและมีความจำเป็นที่จะต้องได้รับการสนับสนุนในเรื่องตราสารหนี้
เช่น หนังสือค้ำ ประกัน , L/C , T/R เป็นต้น

นับแต่ปี 2541 ถึงปัจจุบันบริษัทฯ ยังคงประสพภาวะสภาพคล่องการเงินตึงตัวอย่างมาก Very
Tight Liquidity) เช่นเดียวกับบริษัทฯ ต่าง ๆ ในประเทศ
ทั้งนี้เป็นผลมาจากการขาดการสนับสนุนด้านการเงินจากสถาบันการเงินและธนาคาร
เนื่องจากมีการสั่งระงับการดำเนินกิจการของสถาบันการเงินจำนวน 16 บริษัทและ 42
บริษัทตามลำดับ
โดยธนาคารแห่งประเทศไทยรวมถึงการเพิ่มสัดส่วนการเงินสำรองของสถาบันการเงิน
จึงมีผลทำให้บริษัทไม่สามารถประมูลงานใหม่ ๆ ได้ นับตั้งแต่ประมาณเดือน ตุลาคม 2541
เป็นต้นมา ในปี 2545 แม้ว่าบริษัทฯ
ไม่มีการทำสัญญาป้องกันความเสี่ยงจากความผันผวนของอัตราดอกเบี้ยก็ตาม
แต่บริษัทก็ไม่ได้รับผลกระทบ เนื่องจากอยู่ในแผนฟื้นฟูกิจการ

ปัจจุบันบริษัทฯไม่มีการสั่งซื้อสินค้าและดำเนินธุรกิจในต่างประเทศจึงไม่มีผลกระทบต่ออัตราแลกเปลี่ยน
รวมทั้งการกู้ยืมเงินหรือค้ำประกันของสถาบันการเงินที่เป็นสกุลต่างประเทศนั้น
ล้วนแต่เป็นเงินกู้เดิมและจะถูกชำระคืนตามแผนฟื้นฟูกิจการ

ความเสี่ยง ผลกระทบและมาตราการรองรับ ซึ่งมีรายละเอียดดังต่อไปนี้

1.) จากการที่กระทรวงการคลังได้ประกาศปรับปรุงระบบการแลกเปลี่ยนเงินตราวันที่ 2

กรกฏาคม 2540 เป็นระบบลอยตัว (Manage Float) มีผลกระทบทำให้เกิดผลขาดทุนจาก
อัตราแลกเปลี่ยน ณ วันที่ 31 ธันวาคม 2540 ของบริษัทฯ มีเป็นจำนวนสูงมาก
และมีผลทำให้ต้นทุนขายและงานก่อสร้างเพิ่มสูงขึ้นเนื่องจากราคาวัตถุดิบ และวัสดุอุปกรณ์ต่าง ๆ
ที่ใช้ในการดำเนินงานเพิ่มขึ้น บริษัทมีภาระดอกเบี้ยจ่ายที่สูงขึ้นมาก
จากการขาดสภาพคล่องในตลาดเงินโดยรวม
จึงมีผลทำให้อัตราดอกเบี้ยจากเงินกู้ยืมปรับตัวสูงขึ้นอย่างมาก สาเหตุต่างๆ ดังกล่าวทำให้บริษัทฯ
มีหนี้สินหมุนเวียนสูงกว่าสินทรัพย์หมุนเวียน

บริษัทฯ ได้มีการดำเนินการเจรจาปรับโครงสร้างหนี้กับเจ้าหนี้การเงินมาตั้งแต่ปี 2541
อย่างต่อเนื่องจนกระทั่ง
บริษัทอยู่ระหว่างการปรับโครงสร้างหนี้ภายใต้กระบวนการและการกำกับดูแลของคณะกรรมการเพื่อส่งเสริมการปรับโครงสร้างหนี้
(คปน.) โดยมีเจ้าหนี้ถึงร้อยละ 92.50
ของจำนวนเจ้าหนี้การเงินทั้งหลายมีมติเห็นชอบให้บริษัทดำเนินการฟื้นฟูกิจการโดยมีบริษัท
เงินทุนหลักทรัพย์ ไทยซากุระ จำกัด เป็นตัวแทนของเจ้าหนี้การเงินทั้งหมด และในวันที่ 24
มกราคม 2543บริษัทฯ ได้ยื่นคำร้องต่อศาล โดยฝ่าย บริษัท เสรีมานพ (1998) จำกัด และ บริษัท
เฟรชฟิลด์ จำกัด เป็นที่ปรึกษากฏหมายในการขอยื่นแผนฟื้นฟูกิจการ ซึ่งศาลรับคำร้องในวันที่ 22
กุมภาพันธ์ 2543 ให้ฟื้นฟูกิจการของบริษัทฯ และแต่งตั้งให้บริษัท จีทีที แพลนเนอร์ จำกัด
เป็นผู้ทำแผนฟื้นฟูกิจการของลูกหนี้ ในวันที่ 12 ตุลาคม 2543
เจ้าหนี้ลงมติเห็นชอบกับแผนฟื้นฟูกิจการ จำนวนร้อยละ 78.99 และในวันที่ 2 พฤศจิกายน 2543
ศาลมีความเห็นอนุมัติให้ บริษัทฯ ฟื้นฟูกิจการตามแผนฟื้นฟูกิจการที่ได้จัดทำขึ้น

ผู้ทำแผนได้ทำการแก้ไขแผนฟื้นฟูกิจการอีกครั้งหนึ่ง เพื่อให้เจ้าหนี้ลงมติเห็นชอบกับแผนฉบับแก้ไข
และลงมติเห็นชอบกับแผนในจำนวนร้อยละ 83 เมื่อวันที่ 30 ตุลาคม 2545 และ 15 พฤศจิกายน
2545 ศาลอนุมัติ โดยในแผนฉบับแก้ไขสามารถสรุปได้ดังรายละเอียดต่อไปนี้

การปรับโครงสร้างทุน

1.  ลดสัดส่วนทุนเดิมลงร้อยละ 96 หรือ 25 หุ้นเดิม ต่อ 1 หุ้นใหม่ในราคาหุ้นลุ 1บาท

2.  เพิ่มทุนขั้นต้น 35 ล้านหุ้น ในราคา 6 บาท จำนวนทั้งหมด 210 ล้านบาท

3.  เพิ่มทุนขั้นต่อไป 2.5 ล้านหุ้น แก่ผู้บริหารแผน เพื่อชำระค่าตอบแทนบางส่วน และ หุ้นจำนวน
    81.70 ล้านหุ้นเป็นหุ้นสำหรับผู้ร่วม ลงทุนใหม่ หรือ บุคคลอื่นใดในราคาไม่ต่ำกว่าหุ้นละ 6
    บาท

  การประนอมหนี้

1.  มีการตกลงยินยอมลดหนี้ จากเจ้าหนี้ทั้งหมดลงสำหรับหนี้ที่เกิดขึ้นก่อนแผนฟื้นฟูกิจการ

2.  เจ้าหนี้เกิดขึ้นระหว่าง การฟื้นฟูกิจการ จ่ายตามจำนวนที่ค้างชำระ

3.  เจ้าหนี้ระหว่างกลุ่มบริษัทฯ จะไม่ได้รับ การชำระหนี้ตามแผนฯ

  กำหนดการสำหรับการปฏิบัติตามแผน

  มีกำหนดการปฏิบัติตามแผนต้องเสร็จสิ้นภายในระยะเวลาไม่เกิน 5 ปี และขยายอีกได้ไม่เกิน 2
  ครั้ง ๆ ละ 1 ปี

2)  สำหรับเรื่องการตั้งคณะกรรมการอิสระของบริษัท พี เอ อี (ประเทศไทย ) จำกัด

    (มหาชน) นั้น ทางตลาดหลักทรัพย์ฯ ไม่นำหลักเกณฑ์ในเรื่องการมีกรรมการอิสระ
    การมีคณะกรรมการตรวจสอบ
    และการมีจำนวนผู้ถือหุ้นสามัญรายย่อยมาใช้ในการพิจารณาเรื่องการดำรงสถานะของบริษัทจดทะเบียน
    สำหรับบริษัทจดทะเบียนที่อยู่ระหว่างการฟื้นฟูกิจการตามกฏหมายว่าด้วยล้มละลายได้ตามจดหมายฉบับวันที่
    บจ./ม(ว) 48/2541 ลงวันที่ 3 สิงหาคม 2541
    เรื่องการแก้ไขข้อบังคับว่าด้วยการเพิกถอนหลักทรัพย์จดทะเบียน